सरकार का मानना है कि माओवादी विकास में बसे बड़े अवरोध हैं क्योंकी उनके प्रभाव वाले इलाकों में विकास होने से उनके समर्थन का आधार खत्म हो जायेगा। आज यद्यपि ऑपरेशन ग्रीन हंट एक लो-की-एफेयर बन गया है लेकिन पिछले साल ऐसा लग रहा था कि देश किसी बड़े युद्ध की तैयारी में है। इस प्रकार से एक विशाल सुरक्षा अभियान की शुरूआत छत्तीसगढ़, झारखंड, प॰ बंगाल, उडि़सा एवं आध्र प्रदेश जैसे राज्यों में हुई। यह एक ऐसे शत्रु के विरूद्ध खतरनाक अभियान है जो दुर्गम इलाकों में रहता है और जिसके ठिकानों का कोई सही अता-पता तक नहीं है।